 PRIMĂRIA ORAŞ DETA

Nr. 1769 /19.02.2025                                          

RAPORT
privind aprobarea clasării în categoria funcțională de drum de interes local – drum comunal cu indicativul DC 170 a „Variantei de Ocolire a orașului Deta, jud. Timiș”.
Din punct de vedere al oportunității:

În scopul realizării proiectului de investiției „REALIZARE VARIANTA DE OCOLIRE A ORAȘULUI DETA”  prin  Programul Național de Investiţii "Anghel Saligny", se necesită ca drumul aferent acestui proiect să fie clasificat ca și drum comunal (punct de plecare DN59B- punct de sosire DC186).

Realizarea acestei investiții în ceea ce privește modernizarea drumului are un impact major din punct de vedere social asupra localnicilor prin scăderea timpilor de deplasare și eliminarea traficului de tranzit din oraș de pe direcția Timișoara-Banloc.

DRUM COMUNAL (punct de plecare DN59B- punct de sosire DC186) va avea indicativul „DC 170”, conform datelor de identificare din anexe.
Considerăm că toate aceste operațiuni sunt necesare și oportune și se vor efectua în interesul realizării obiectivelor propuse.

Din punct de vedere al legalității.

Potrivit art. 3 din O.G. nr. 43/1997 privind regimul drumurilor, din punct de vedere al destinaţiei, drumurile au fost împărţite: 

a) drumuri publice - drumuri de utilitate publică şi/sau de interes public destinate circulaţiei rutiere şi pietonale, în scopul satisfacerii cerinţelor generale de transport ale economiei, ale populaţiei şi de apărare a ţării; acestea sunt proprietate publică şi sunt întreţinute din fonduri publice, precum şi din alte surse legal constituite;
b) drumuri de utilitate privată - drumuri destinate satisfacerii cerinţelor proprii de transport rutier şi pietonal spre obiective economice, forestiere, petroliere, miniere, agricole, energetice, industriale şi altele asemenea, de acces în incinte, ca şi cele din interiorul acestora, precum şi cele pentru organizările de şantier; ele sunt administrate de persoanele fizice sau juridice care le au în proprietate sau în administrare.
Conform art. 5 din 0.G. nr. 43/1997, legiuitorul a împărţit drumurile publice, din punct de vedere funcţional și administrativ-teritorial, în ordinea importanței, astfel: 

a) drumuri de interes national;

b) drumuri de interes judeţean;

c) drumuri de interes local. 

Prin dispoziţiile art. 8 din O.G. nr. 43/1997, s-a stabilit că drumurile de interes local aparţin proprietăţii publice a unităţii administrative pe teritoriul căreia se află şi pot fi clasificate ca:

a) drumuri comunale, care asigură legăturile:

(i) între reşedinţa de comună şi satele componente sau cu alte sate;

(ii) între oraş şi satele care îi aparţin, precum şi cu alte sate;

(iii) între sate;

b) drumuri vicinale - drumuri ce deservesc mai multe proprietăţi, fiind situate la limitele acestora;

c) străzi - drumuri publice din interiorul localităţilor, indiferent de denumire: stradă, bulevard, cale, chei, splai, şosea, alee, fundătură, uliţă etc.

d) drumurile pentru cicliști de interes local;

Aliniatul (2) al aceluiaşi articol prevede: clasificarea drumurilor de interes local, precum şi clasificarea ca drum de interes local a unui drum neclasificat se fac prin hotărâre a consiliului local respectiv.                                                       

- Prevederile art.858-865 din Legea nr. 287/2009 privind Codul Civil 

- Prevederile art.8 și 9 din Ordonaţa Guvernului României nr.43/1997, privind regimul drumurilor, republicată cu modificările şi completările ulterioare; 

- Ordinului nr.49/27.01.1998 pentru aprobarea Normelor tehnice privind proiectarea şi realizarea străzilor în localităţile urbane; 

- În temeiul dispozițiilor art. 129 alin.(2) lit.  d) coroborat cu alin.(7) lit.k), art.139 alin. (3) lit.g) şi art 196, alin.(1), lit. a) din Ordonanța de Urgență nr.57/2019 privind Codul administrativ;
Având în vedere cele expuse mai sus, propun Consiliului Orașului Deta aprobarea proiectului de hotărâre în forma prezentată.

Întocmit,
Boboiciov Sorina

